මේ අයට යම් සාධාරණයක් අනිවාර්යෙන්ම සිදු විය යුතු බවත් පෙන්වා දුන් ක්‍රීඩා අමාත්‍ය වරයා තමන් බන්ධනාගාරයේ සිටි සමයේ මුණ ගැසුනු පුද්ගලයෙකු සම්බන්දයෙන් සිදුවීමක්ද හෙලි කලා.අදාල පුද්ගලයා මෙරට සිදුවූ ප්‍රභූ ඝාතනයකට සැකපිට අත්අඩංගුවට පත්ව වැරදිකරු බවට පත්වූ අයෙක්.ඔහු මෙම ඝාතනයට සම්බන්ධ වෙන්නේ ගසක අත්තක් කැපීම නිසා.අමාත්‍යවරයා අවධාරණය කලේ මේ වන විට ගසේ අත්ත කැපූ පුද්ගලයා වැරදිකරු වී බන්ධනාගාර ගතව ඇති අතර ප්‍රධාන සැකකරු සමාවක් මත නිදහස්ව ගොස් ඇති බවයි.මෙවැනි සිදුවීම් බන්ධනාගාරය තුල ඇති බවත් එබැවින් එවැනි කරුනු දෙස සානුකම්පිතව බලා කටයුතු කල යුතු බවත් අමාත්‍යවරයා පවසනවා.මෙහිදී ක්‍රීඩා අමාත්‍ය නාමල් රාජපක්ෂ අධිකරණ අමාත්‍යවරයාගෙන් ඉල්ලා සිටියේ මෙම කාරනා සම්බන්ධයෙන් දැඩි අවධානයක් යොමුකර අසාධාරනයට ලක් වූවන්ට වහාම සාධාරනය ඉටු කර දීමට මැදිහත් වන ලෙසයි.